Document ID: 32004D0925

NEUVOSTON PÄÄTÖS,
tehty 22 päivänä joulukuuta 2004,
Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla tehdyn päätöksen 2004/197/YUTP muuttamisesta (Athene)
(2004/925/EY)
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 13 artiklan 3 kohdan ja 28 artiklan 3 kohdan,
sekä katsoo seuraavaa:
(1)
Neuvosto teki 23 päivänä helmikuuta 2004 päätöksen 2004/197/YUTP (1), jossa säädetään, että sen ensimmäinen uudelleentarkastelu tehdään vuoden 2004 loppuun mennessä.
(2)
Hyväksyessään 12 päivänä heinäkuuta 2004 yhteisen toiminnan 2004/570/YUTP Euroopan unionin sotilasoperaatiosta Bosnia ja Hertsegovinassa (2), neuvosto pani merkille joitakin asioita, jotka on otettava huomioon Athenen tulevassa uudelleentarkastelussa.
(3)
Päätös 2004/197/YUTP on näin ollen muutettava,
ON PÄÄTTÄNYT SEURAAVAA:
1 artikla
Muutetaan päätös 2004/197/YUTP seuraavasti:
1)
14 artiklan osalta:
a)
korvataan 2 kohta seuraavasti:
”2. Lisäksi Athene vastaa liitteessä II luetelluista yhteisistä operatiivisista kustannuksista operaatiota koskevan kriisinhallinnallisen toimintaperiaatteen hyväksymisestä alkavan ja operaation komentajan nimittämiseen päättyvän kauden aikana. Erityiskomitea voi erityistapauksissa kuultuaan poliittisten ja turvallisuusasioiden komiteaa muuttaa kautta, jonka aikana Athene vastaa kyseisistä kustannuksista.”
b)
lisätään kohdat seuraavasti:
”6. Erityiskomitea voi päättää tapauskohtaisesti, että tiettyjä muita kuin liitteen III osassa B lueteltuja lisäkustannuksia voidaan erityistapauksissa pitää tietyn operaation yhteisinä kustannuksina sen aktiivivaiheen aikana.
7. Jäsenvaltioiden on ilmoitettava hallinnoijan välityksellä neuvostolle ja erityiskomitealle kustannusten jakamista koskevat järjestelyt, joihin ne osallistuvat EU:n operaation osalta.”
2)
Lisätään 21 artiklan 3 kohtaan virke seuraavasti:
”Ehdotukset katsotaan hyväksytyiksi, jollei erityiskomitea päätä toisin maaliskuun 15 päivään mennessä.”
3)
Lisätään 24 artiklan 4 kohtaan virke seuraavasti:
”Jos operaation suunniteltu kesto on enemmän kuin kuusi kuukautta, rahoitusosuuksien jäljellä oleva määrä maksetaan kuitenkin puolivuosittaisina erinä. Tällöin ensimmäinen erä on maksettava kahden kuukauden kuluessa operaation aloittamisesta; toinen erä on maksettava määräajassa, jonka erityiskomitea asettaa hallinnoijan ehdotuksesta ottaen huomioon operatiiviset tarpeet. Erityiskomitea voi poiketa näistä säännöksistä.”
4)
Numeroidaan 28 artiklassa oleva teksti 1 kohdaksi ja lisätään kohta seuraavasti:
”2. Jos maksu on myöhässä enintään kymmenen päivää, korkoa ei peritä. Jos maksu on myöhässä enemmän kuin kymmenen päivää, korkoa peritään koko viivästyksen ajalta.”
5)
Lisätään 29 artiklaan kohta seuraavasti:
”6. Erityiskomitea voi antaa yhteisten menojen toteuttamista koskevia sääntöjä, jotka poikkeavat 4 kohdasta.”
6)
Lisätään 38 artiklaan kohta seuraavasti:
”8. Jokaisen operaatioon osallistuvan jäsenvaltion on annettava hallinnoijalle, tarvittaessa operaation komentajan välityksellä, kunkin vuoden maaliskuun 31 päivään mennessä tiedot operaatiosta sille edellisenä varainhoitovuonna aiheutuneista lisäkustannuksista. Nämä tiedot on eriteltävä siten, että päämenoerät käyvät ilmi. Hallinnoija kokoaa tiedot yhteen ja antaa erityiskomitealle yleiskatsauksen operaation lisäkustannuksista.”
7)
Korvataan liitteen II ensimmäinen kappale seuraavasti:
”Kuljetukseen ja majoitukseen liittyvät lisäkustannukset: sotilasjoukkojen tilanteenkartoitustehtävät ja valmistelut (erityisesti tiedonkeruutehtävät ja tiedustelu) tiettyä unionin sotilasoperaatiota varten.”
2 artikla
Tämä päätös tulee voimaan 1 päivänä tammikuuta 2005.
3 artikla
Tämä päätös julkaistaan Euroopan unionin virallisessa lehdessä.
Tehty Brysselissä 22 päivänä joulukuuta 2004.

Labels: 2
4
15